b'\n_START_ARTICLE_\nOu de dinosaure\n_START_PARAGRAPH_\nEls ous de dinosaures actualment s\xc3\xb3n f\xc3\xb2ssils. Les postes d\xe2\x80\x99ous poden donar pistes de com es comportaven els dinosaures. En alguns casos l\xe2\x80\x99embri\xc3\xb3 de dinosaure es conserva dins de l\xe2\x80\x99ou i pot ser estudiat._NEWLINE_Es coneixen ous de dinosaures en 200 llocs del m\xc3\xb3n, la majoria a \xc3\x80sia i principalment de dinosaures terrestres (no marins) de l\xe2\x80\x99era del Cretaci (fa de 145 a 66 milions d\xe2\x80\x99anys). La closca de la majoria dels dinosaures \xc3\xa9s diferent de la closca de les tortugues i ocells actuals, per\xc3\xb2 tamb\xc3\xa9 n\xe2\x80\x99hi ha que s\xe2\x80\x99assemblen a la dels ocells actuals especialment a la dels estru\xc3\xa7os.\n_START_SECTION_\nHist\xc3\xb2ria\n_START_PARAGRAPH_\nEl primer ou de dinosaure es va trobar l\xe2\x80\x99any 1859 al sud de Fran\xc3\xa7a per part de Jean Jacques Pouech. Primer es pens\xc3\xa0 que era d\xe2\x80\x99un ocell gegant. El 1869 se\xe2\x80\x99n van trobar de m\xc3\xa9s complets per part de Matheron qui pens\xc3\xa0 que eren de cocodrils gegants._NEWLINE_El 1877, Paul Gervais ja sugger\xc3\xad que eren de dinosaures i actualment se sap que aquests eren la posta del saur\xc3\xb2pode Hypselosaurus.\n_START_SECTION_\nMida\n_START_PARAGRAPH_\nEls ous de dinosaures tenen una mida variable, segons les esp\xc3\xa8cies. Entre els m\xc3\xa9s grossos es troben els del Cretaci tard\xc3\xa0 recollits a la Xina. Aquests ous fan m\xc3\xa9s de 60 cm de llarg i uns 20 cm de di\xc3\xa0metre.'